b'\n_START_ARTICLE_\nDS \xc2\xabPasop\xc2\xbb\n_START_PARAGRAPH_\nDS \xc2\xabPasop\xc2\xbb er et av de minste norske dampskipene som fremdeles eksisterer._NEWLINE_Skipet ble bygget som t\xc3\xb8mmersleper i 1908 av Glommen Mekaniske verksted AS for Fl\xc3\xb8tnigsforeningen. Den ble utstyrt med en 2 sylindret compound-maskin._NEWLINE_Opprinnelig var DS \xc2\xabPasop\xc2\xbb 35 fot lang, men da den ble satt i drift, viste det seg at den var for kort, slik at akterdekket ble presset ned under vann ved tunge slep. Skipet ble derfor forlenget med 8 fot i 1928 og var deretter i bruk som t\xc3\xb8mmersleper p\xc3\xa5 Haldenkanalen til 1959, da den ble solgt som lystb\xc3\xa5t._NEWLINE_1973 ble DS \xc2\xabPasop\xc2\xbb solgt p\xc3\xa5 auksjon og flyttet fra Haldenkanalen til Oslofjorden. Eieren, P\xc3\xa5l Ulsteen, donerte b\xc3\xa5ten 1996 til Stiftelsen D/S Engebret Soot. Samme \xc3\xa5r ble den flyttet til Haldenkanalen, der restaurering ble p\xc3\xa5begynt i \xc3\x98rje.'